melléklet a 225/2024. (VI.26.) határozathoz

**VÁLLALKOZÁSI SZERZŐDÉS**

**1. SORSZÁMÚ MÓDOSÍTÁSA**

amely létrejött egyrészről

**Mór Városi Önkormányzat**

Székhely: 8060 Mór, Szent István tér 6.

Adószám: 15727220-2-07

Pénzforgalmi számlaszám: 11600006-00000000-76354634

Számlavezető pénzintézet neve: Erste Bank

Képviselő neve: Fenyves Péter polgármester

mint Megrendelő(a továbbiakban: Megrendelő),

másrészről az

**ÚTÉPPARK Útépítő és Mélyépítő Korlátolt Felelősségű Társaság**

Székhely: 8000 Székesfehérvár, Szlovák utca 6.

Nyilvántartó bíróság: Székesfehérvári Törvényszék Cégbírósága

Cégjegyzékszám: 07-09-022842

Adószám: 24105099-2-07

Számlaszám: 10200232-29373817-0000000

Számlavezető pénzintézet: K & H Bank

Kapcsolattartó: Skobrák László ügyvezető

Telefon: +36-22-505-616

Fax: +36-22-505-617

Képviselő neve: Skobrák László ügyvezető

mint **Vállalkozó** **kivitelező(k)** (a továbbiakban: Vállalkozó)

– együttesen Felek – között az alábbi helyen és időben, a következő feltételekkel:

**I.)**

**ELŐZMÉNYEK**

* 1. Felek rögzítik, hogy 2024. február 6. napján vállalkozási szerződést kötöttek *„Mór út- és járdafelújítási munkálatok 2024. évben”* tárgyban (a továbbiakban: Szerződés). A szerződés 2024. február 6. napján lépett hatályba.
  2. Felek rögzítik, hogy Megrendelő a megvalósítandó beruházáshoz kapcsolódó további pótmunkákat kíván megrendelni Vállalkozótól.
  3. A Vértes utca burkolatába eső közműaknák a felújítást megelőzően 4-5 cm-t kiemelkedtek az aszfalt szintjéből. Ez arra vezethető vissza, hogy gyakorlatilag teljes szélességben megsüllyedtek a burkolatok. Nem csak a közlekedőút aszfalt burkolata, hanem a garázsok előtti betonburkolat és a parkolók betonburkolata is. Ez a garázsbejáróknál jelentős szintkülönbségeket, az útnál pedig a burkolatból kiemelkedő fedlapokat eredményezett. A lakók elmondása alapján építéskor fagyott, tömöríthetetlen földtömeggel került feltöltésként a terület alá, feltételezhetően ez roskadt, tömörödött meg mára ilyen mértékben, hogy ezeket a problémákat okozza. A tervek szerint az aszfaltburkolat kopórétegének felmarását követően a tervezett burkolatszint a meglévővel azonos szintre kerülne vissza. Ez úgy lenne megvalósítható, ha a burkolatokba eső összes aknafedlap süllyesztésre kerülne. A bontási munkálatok során feltárásra került a közműaknák szerkezete és megállapítható lett, hogy azok jelentős része esetében a kialakítása nem teszi lehetővé a fedlap süllyesztését. A nagyméretű aknák vasbeton oldalfalakkal és 20 cm vastag vasbeton födémekkel készültek. Ezek süllyesztése csak teljes bontás és új akna építése árán lenne elvégezhető, amely viszont a benne lévő közműveket is veszélyeztetné. A helyszínen tartott szakmai egyeztetések során az került megállapításra, hogy a felújított burkolatszintek nem kerülhetnek a közműfedlapok szintje alá, azokhoz igazodni szükséges. Ennek nyomán a burkolatszélhez csatlakozó betonburkolatú parkoló mentén alakulna ki szintkülönbség. A parkoló burkolatának állapotát is figyelembe véve indokolt az út felújításához tervezett aszfalt kopóréteget a parkoló felületén is megépíteni, így egységes, szintkülönbség nélküli burkolatfelület alakulhat ki. A parkolót lezáró kiemelt szegély hiányos, állapota nem megfelelő ahhoz, hogy új aszfaltburkolatot építsen Megrendelő amellé, így annak cseréje szintén indokolt.
  4. Tekintettel arra, hogy a szerződés keretében elvégzendő kivitelezési munkák rövidesen megvalósulnak (80%-os a készültség), a tartalékkeret már nem biztosít elegendő fedezetet egy ilyen mértékű pótmunka megrendelésére, így a műszaki tartalom mellett szerződéses összeg, valamint ahhoz kapcsolódóan a számlázási ütemterv módosítása szükséges.
  5. A vállalkozási szerződés keretében elvégzendő kivitelezési munkák részét képezi a Mór, Dózsa György utca felújítása a Vámos köz felé. A munkaterület átadás-átvétel során a Fejérvíz Zrt. munkatársai jelezték, hogy az utcában létesített ivóvíz vezeték kora és állapota indokolja a felújítást megelőzően a cserét, mert nem biztosítható, hogy az azbesztcement gerincvezeték és a vascső bekötővezetékek műszaki problémáinak elhárítása az új burkolat tervezési élettartamán, vagy akár már a garanciális időszakon belül nem fognak burkolatbontásokat igényelni. A vezetékek cseréjére vonatkozóan az üzemeltető ajánlatot készített, melynek kapcsán a forrásbiztosításról a Képviselő-testület 190/2024. (V.29.) sz. kt. határozatával döntött. A Szolgáltatóval a vállalkozási szerződés aláírásra került, azonban a munka terveztetése, előkészítése, anyagok rendelése és maga a kivitelezés időigényes folyamat. A *„Mór út- és járdafelújítási munkálatok 2024. évben”* vállalkozási szerződés teljesítési határideje 10 hónap, amely a 2024. február 6. napján történt aláírástól számítandó. Ennek megfelelően a véghatáridő 2024. december 6., mely időpontra a kivitelezések maradéktalanul elkészülhetnek, vagyis nem igényli a vízvezeték cseréje a teljesítési határidő módosítását. A szerződés szerint a vállalkozó 4 db részszámla és egy végszámla benyújtására jogosult. Figyelembe véve, hogy a munka elvégzése ezen részfeladat tekintetében a Vállalkozó hibáján kívül nem tud megtörténni, kérte a számlázási ütemezés módosítását és egy 90%-os részszámla benyújtási lehetőség biztosítását annak érdekében, hogy az eddig elvégzett munkája megtéríthető legyen.
  6. A pótmunka igényét olyan körülmények okozták, melyek Ajánlatkérő által előre nem voltak láthatók, a tevékenység elvégzése nem engedélyköteles.

Megrendelő a fenti pótmunkára vonatkozóan árajánlatot kért a Vállalkozótól. A Vállalkozó árajánlata (árazott költségvetése) a jelen Szerződés-módosítás 1. számú melléklete. A Vállalkozó árajánlata a Megrendelő műszaki ellenőre által a Szerződés VI.3./ pontja szerint jóváhagyásra került.

A fentiekre tekintettel szükséges a Szerződés módosítása.

**II.)**

**A SZERZŐDÉSMÓDOSÍTÁS TÁRGYA ÉS INDOKAI**

* 1. A Felek rögzítik, hogy az I. pont szerint felmerült pótmunkák kivitelezésének szükségessége miatt Vállalkozó árajánlatával kiegészülten módosításra kerül a műszaki dokumentáció szerint elvégzendő munka, továbbá a vállalkozói díj és ahhoz kapcsolódóan a számlázási ütemterv.

**III.)**

**A SZERZŐDÉSES MEGÁLLAPODÁS MÓDOSULÓ RENDELKEZÉSEI**

* 1. Fenti előzmények alapján Felek a Szerződést egyező akarattal az alábbiak szerint módosítják, a módosítást ***vastagon, dőlten*** jelölik.
  2. A Szerződés III.1./ pontja az alábbiak szerint módosul:

*„1./ Jelen szerződés II. pontjában meghatározott tevékenységek elvégzéséért, illetve teljesítéséért a Megrendelő összesen* ***nettó 285 707 880 Ft, azaz nettó kettőszáznyolcvanötmillió-hétszázhétezer-nyolcszáznyolcvan forint*** *vállalkozói díjat fizet a Vállalkozó részére,* ***mely összeg nem tartalmazza a tartalékkeret összegét.***

*A vállalkozói díj a mindenkor hatályos jogszabályi rendelkezések szerinti ÁFA kulccsal számítandó, az ÁFA megfizetésénél a mindenkor hatályos ÁFA jogszabály rendelkezései az irányadóak.*

*Vállalkozó kijelenti, hogy tudomással bír arról, hogy a szerződés tárgyát képező beruházás nem engedélyköteles építési tevékenység, ezért a számlázás a számviteli-, illetve adózási jogszabályoknak megfelelően általános szabályok szerint történik.”*

* 1. A Szerződés III.6./ pontja az alábbiak szerint módosul:

*„6./ Felek rögzítik, hogy a vállalkozási díj az alábbi tételekből tevődik össze:*

***Nettó vállalási ár: 285 707 880, -Ft***

***Tartalékkeret:*** *14 030 056,- Ft*

***nettó összesen: 299 737 936,- Ft***

***ÁFA összesen: 80 929 243,- Ft***

***bruttó összesen: 380 667 179,- Ft***

***azaz háromszáznyolcvanmillió-hatszázhatvanhétezer-egyszázhetvenkilenc forint.”***

* 1. A Szerződés V.3./ pontja az alábbiak szerint módosul:

*„3./ Vállalkozó 5 db részszámla és 1 db végszámla benyújtásra jogosult az alábbiak szerint:*

*1. részszámla: 20%-os készültségi foknál 20%-os díjazásról;*

*2. részszámla: 40%-os készültségi foknál 20%-os díjazásról;*

*3. részszámla: 60%-os készültségi foknál 20%-os díjazásról;*

*4. részszámla: 80%-os készültségi foknál 20%-os díjazásról;*

***5. részszámla: 90%-os készültségi foknál 10%-os díjazásról;***

*Végszámla: 100%-os készültségi foknál* ***10%-os*** *díjazásról. Az előleg mértéke a végszámlából kerül levonásra.*

*A részszámla kiállítása a tényleges teljesítéshez igazodóan lehetséges, a Megrendelő által kiállított és a műszaki ellenőre által ellenjegyzett teljesítésigazolás alapján. A részszámla szerinti nettó ellenszolgáltatás a szerződés megvalósult értékét nem haladhatja meg.*

*Végszámla benyújtására valamennyi tevékenység elvégzését, teljesítését követően, a sikeres műszaki átadás-átvételi eljárás lebonyolítása után van lehetőség a fennmaradó, még ki nem egyenlített ellenérték vonatkozásában a Megrendelő által kiállított és a műszaki ellenőre által ellenjegyzett teljesítésigazolás alapján.”*

* 1. A Szerződés VI.1./ pontja az alábbiak szerint módosul:

*„1./ Szerződő felek rögzítik, hogy Megrendelő* ***14 030 056,- Ft összegű tartalékkerettel*** *rendelkezik. Az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 20. § (1) és (4) bekezdésében rögzítetteknek megfelelően felek a tartalékkeret felhasználásának szabályait, lehetséges eseteit és pénzügyi feltételeit az alábbiak szerint határozzák meg.”*

**IV.)**

**A SZERZŐDÉSMÓDOSÍTÁS FELTÉTELEI FENNÁLLÁSÁNAK VIZSGÁLATA**

* 1. A Felek álláspontja szerint a szerződésmódosítás jogalapja a 2.1. pontban foglalt módosítás tekintetében a Kbt. 141. § (2) bekezdése (de minimis szabály) alapján fennáll. A Felek erre tekintettel a Szerződés II.1. pontját, valamint a Szerződés mellékletét képező Műszaki leírást és tervdokumentációt új közbeszerzési eljárás lefolytatása nélkül módosítják.

**A Kbt. 141. § (2) bekezdésében meghatározott feltétel teljesül, tekintettel az alábbiakra:**

A Szerződés eredeti értéke nem éri el az uniós értékhatárt.

A Szerződés tárgya építési beruházás.

A szerződésmódosítás eredményeként az ellenérték növekedése nem éri el az eredeti szerződéses érték 15%-át, figyelemmel arra, hogy az eredeti szerződéses érték nettó 280 601 123,- Ft, amelynek 15%-a nettó 42 090 168,- Ft. A szerződésmódosítás következtében a szerződéses érték összesen nettó 5 106 757,- Ft-tal növekszik, amely nem éri el az eredeti szerződéses érték 15%-át.

A szerződésmódosítás nem változtatja meg a szerződés általános jellegét és illeszkedik az eredeti szerződés jellegéhez, tekintettel arra, hogy az elvégzendő pótmunkák az eredeti műszaki tartalomhoz szorosan kapcsolódnak, hasonló munkák, munkanemek ellátását igénylik, ugyanazon kivitelező képes azokat elvégezni, ugyanazon kivitelező rendelkezik a szerződésmódosítás tárgyát képező pótmunka elvégzéséhez szükséges humán- és eszköz erőforrásokkal.

Teljesül továbbá a Kbt. 141. § (3) bekezdésében meghatározott feltétel is, mivel a szerződésmódosítás a szerződés értékének változásával jár, továbbá a szerződésmódosítás keretében módosuló további elemek változása (műszaki dokumentáció változása) az érték változásával összefügg.

**V.)**

**EGYÉB RENDELKEZÉSEK**

* 1. A Felek rögzítik, hogy jelen Szerződésmódosítás valamennyi Fél általi aláírás napján lép hatályba.
  2. A Szerződés jelen szerződésmódosítással nem érintett rendelkezései változatlan tartalommal hatályosak és érvényesek.
  3. Jelen szerződésmódosítást Felek 2 egymással mindenben megegyező eredeti példányban írják alá.

Mellékletek:

1. sz. melléklet: Pótmunka elvégzésével kapcsolatos költségvetés (vállalkozó ajánlata)

Mór, 2024. június …..

|  |  |
| --- | --- |
| **………………………………………….**  **Mór Városi Önkormányzat**  **Fenyves Péter polgármester**  **Megrendelő** | **………………………………………….**  **ÚTÉPPARK Útépítő és Mélyépítő Korlátolt Felelősségű Társaság**  **Skobrák László ügyvezető**  **Vállalkozó** |

Jogi ellenjegyző: Pénzügyi ellenjegyző:

Mór, 2024…… Mór, 2024…….

……………………………….. ………………………………..

dr. Taba Nikoletta Laki Gyula Csabáné

jegyző pénzügyi irodavezető